
REFERAT DE APROBARE A PROIECTULUI DE HOTĂRÂRE
[bookmark: _Hlk124160418]privind aprobarea documentației tehnico-economice-faza SF  aferent obiectivului de investiii:
,,Instalare turbină sau motoare de înaltă eficiență pentru producție de energie termică
în sistem de cogenerare’’

1.Descrierea situaţiei actuale
Obiectivul general al proiectului îl reprezintă, în domeniul alimentării cu energie termică a localităților, aplicarea unor soluții tehnice performante capabile să asigure, pe de o parte, condiții normale de viață și de muncă comunităților locale și satisfacerea nevoilor sociale ale acestora în condiții de rentabilitate economică și eficiență energetică și, pe de altă parte, conservarea resurselor primare, protecția și conservarea mediului, fără a afecta echilibrul ecosferei și accesul generațiilor viitoare la resursele energetice primare. 
Obiectivul specific al proiectului constă în stabilirea investițiilor necesare instalării unor capacități de cogenerare (motoare termice) pentru acoperirea consumului de energie electrică. 
2. Schimbări preconizate şi rezultate aşteptate
Lucrările de execuție privind Centrala de Cogenerare sunt localizate pe terenul de langă CET Sud Timișoara situat în intravilanul Municipiului Timișoara, care are o suprafață de 4767 mp. Este înscris în cartea funciară nr. 455082 a Municipiului Timişoara având nr. Top 455082.Terenul se află în domeniul privat al Municipiului Timişoara.
	Soluţia tehnică de principiu propusă constă în montarea a 10 motoare termice de cogenerare cu puterea de 4,5 MWe şi 4,4 MWt fiecare într-o hala metalica cu suprafata de  1641 mp, regim înșltime parter, conectate la sistemul de utilităţi din cadrul CET SUD.
Utilităţile pentru funcţionarea noii centrale de cogenerare se vor asigura din gospodăriile existente în incinta CET Sud Timișoara astfel: 
➢ alimentarea cu gaze naturale se va realiza din conducta de gaze ce alimentează cazanele de abur industrial existente. Racordul se va face înainte de stația de reglare şi măsurare; 
➢ evacuarea căldurii produse de motoarele termice se va face prin integrarea noii centrale în sistemul existent; centrala va fi racordată la colectorul de termoficare existent în CET Sud; 
➢ evacuarea gazelor de ardere se va face prin intermediul câte unui coș de fum individual, metalic, autoportant; 
➢ alimentarea cu energie electrică a noilor consumatori se va realiza din stațiile electrice şi transformatoarele nou instalate; 
➢ evacuarea în sistem a energiei electrice produse se va face prin intermediul unui post de transformare nou de 63 MVA; 
➢ alimentarea cu apă potabilă se va face din rețeaua existentă; 
➢ evacuarea apelor reziduale de la grupul sanitar se va face în canalizarea existentă; 
➢ apele pluviale vor fi evacuate la canalizarea existentă; 
➢ evacuarea scăpărilor de ulei se va face la separatorul de ulei prevăzut în proiect. 
➢ instalaţiile de iluminat normal şi prizele se vor alimenta din tabloul local nou prevăzut; 
➢ ventilaţia se va asigura cu ventilatoarele noi ce se vor monta în clădirea nou construită (hala nouă). 
3. Concluzii        
Urmare a celor prezentate mai sus, consider oportună promovarea Proiectului de hotărâre privind aprobarea documentației tehnico -economice, faza Studiu de Fezabilitate aferent obiectivului de investiții,,Instalare turbină sau motoare de înaltă eficiență pentru producție de energie termică în sistem de cogenerare’’ , proiect întocmit în septembrie 2022  şi-l supun spre dezbatere şi aprobare Consiliului Local al Municipiului Timişoara.

